Håkon Bjørn Ellingsen

Håkon Bjørn Ellingsen (født 29. november 1927 i Kristiansand, død 14. august 2010 i Stavanger)Håkon Bjørn Ellingsen - digitalarkivet.no var en norsk offiser. Han var kontreadmiral og ble 1. juli 1983 kommandant på Akershus festning som den første fra Marinen til denne stillingen.

Etter Sjøkrigsskolen hadde han studieopphold i USA og England, Sjøforsvarets stabsskole, Forsvarets høgskole og NATO Defence College i Roma. En stor del av hans tjeneste var på undervannsbåter som nestkommanderende og som skipssjef. Geografisk var han stasjonert langs hele kysten fra Stavanger i syd til Ramsund i nord. Han var sjef for undervannsbåtinspeksjonen, stabssjef ved Forsvarskommando Nord-Norge og kommandant for Sjøstridskreftene i Sør-Norge.

Ellingen ledet operasjonen mot fremmede ubåter i Skåneviksfjorden i 1983. Som kommandant på Akershus festning var han ansvarlig for den militære vakttjeneste ved Det kongelige slott, Bygdøy kongsgård og Skaugum og for parader i osloområdet ved statsbesøk. Også ansvaret for paradene ved Stortingets høytidelige åpning og oppløsning hører inn under kommandanten på Akershus festning.

Referanser

 Kilder 
 Hvem Hva Hvor 1984 side 82

 Eksterne lenker 
 MITT EGET ROM: Kommandanten på Akershus Artikkel av Rie Bistrup i Aftenposten 31. oktober 1987 side 42

Kategori:Dødsfall i 2010
Kategori:Norske kontreadmiraler
Kategori:Personer fra Kristiansand kommune
Kategori:Artikler i sjøfart-prosjektet